**Қазақстан Республикасы білім және ғылым министрлігі**

**Өскемен көпсалалы технология колледжі**

**«Сыбайлас жемқорлық – қоғамға қауіпті құбылыс»**

атты сабақтан тыс іс-шараның әдістемелік әзірлемесі

**әзірлеген:**

**Тулькубаева Д.А.**

**Өскемен, 2020**

 **Мақсаты:**

1. “Сыбайлас-жемқорлық” деген ұғымды түсіндіріп, оның пайда болу    жағдайлары жайлы түсінік  қалыптастыру.
2. Саяси өмірден хабардар жеке тұлғаны қалыптастыра отырып, шәкірттердің еркін сөйлеуіне, қоғамға деген өз ой - пікірлерімен санасуға жағдай жасау. Өз ойларын еркін жеткізе білу қабілеттерін дамыту
3. Сыбайлас жемқорлыққа қарсы тұра алатын мінез-құлықты қалыптастыру.
4. Өз мемлекетіне жауапкершілікпен қарауға және әділдікке тәрбиелеу.

**Жұмыс формалары**: жеке, шағын топтарда жұмыс істеу, пікірталас, сұрақ-жауап.

**Құрал-жабдықтар**: презентация, таза парақтар, А4, маркерлер немесе фломастерлер.

Қатысушылар алдын ала үш топқа бөлінеді.

**Барысы.**

1. **Кіріспе сөз.**

Сыбайлас жемқорлықпен күресу Қазақстанның бүгінгі күнгі күрделі мәселесі болып отыр. Үлкен әлеуметтік қасірет болып табылатын ол саяси даму тұрғысынан бір-біріне ұқсамайтын  әлемдегі  барлық  елдердің  қай-қайсысын  да  қатты  алаңдататыны  анық.

*Сыбайлас жемқорлық - бұл ғаламдық мәселе, одан әлемнің бірде-бір мемлекеті, бірде-бір саяси жүйе, бірде-бір саяси тәртіп қорғалған емес. Сондықтан, бұл індетке    бірлесе қарсы тұруымыз керек.    Н.Ә.Назарбаев.*

«Сыбайлас жемқорлық» деген не?

*№1 тапсырма*

Студенттерге сыбайлас жемқорлық туралы білетіндерін естеріне түсіріп, бұл ұғымға байланысты сөздер тауып, сызба жасауға тапсырма беріледі.

**Сызба үлгісі**

бопсалау

сатқыншылыққұқық бұзушылық

**сыбайлас жемқорлық**

парақорлықпараға сатып алу

|  |
| --- |
| пайдакүнемдік |

Бұл тапсырманың сәтті орындалуы және студенттердің білімдерін пысықтау үшін «сыбайлас жемқорлық» ұғымының әр түрлі құжаттар мен дереккөздердегі анықтамасы талқыланады.

**“Сыбайлас-жемқорлық” деген түсінік мағынасына этимологиялық қарау мұны “параға сатып алу”, “пара” ретінде, "corruptio" деген латын сөзін алып, анықтауға мүмкіндік береді.**

**Рим құқығында сондай-ақ "corrumpire" түсінік болған, ол жалпы сөзбен айтқанда “сындыру, бүлдіру, бұзу, зақымдау, жалғандау, параға сатып алу” деген түсінік берген де, құқыққа қарсы іс-әрекетті білдірген.**

**Орыс тілінің түсіндірме сөздігі сыбайлас-жемқорлықты пара беріп сатып алу, лауазымды адамдардың, саяси қайраткерлердің сатқындығы ретінде сипаттайды.**

**ҚР “Сыбайлас-жемқорлықпен күрес туралы” Заңы сыбайлас-жемқорлыққа келесідей анықтама береді. Ол: “...мемлекеттік міндеттерді орындайтын адамдар, сондай-ақ [соларға теңелген адамдар](http://www.melimde.com/o-adamdar-birgemin-men-sendermen-o-adamdar-birgemin-men-sender.html), тікелей өзі немесе делдал арқылы өздерінің лауазымды құзыреттерін және онымен байланысты мүмкіншілікті немесе өз құзыреттерін басқаша пайдаланып мүліктік пайда алу үшін заңмен қарастырылмаған мүліктік жайлылықты және артықшылықты қабылдау, сондай-ақ жеке және заңды тұлғалармен аталмыш жайлылықты және артықшылықты оларға заңсыз беруге осы адамдарды парамен сатып алу”.**

*№2 тапсырма*

**Сыбайлас жемқорлық фактісі кездесетін салалардың географиясын анықтау және мысал келтіру**

Бұл тапсырманы орындау үшін көмек ретінде ***Қазақстандағы сыбайлас жемқорлықтың белгілері*** көрсетіледі*:*

*- қызмет орнын, өкілеттігін пайдалану;*

*- билігін не қызмет өкілеттігін пайдалану;*

*- лауазымды тұлғаның өкілеттігін пайдалану;*

*- заңсыз түрде кәсіпкерлікпен айналысу;*

*- заңды кәсіпкерлік қызметке кедергі болу;*

*- пара алу;*

*- пара беру;*

*- бопсалауда арада жүру;*

*- қызмет орнында алдау;*

*- қызмет орнындағы әрекетсіздік;*

*- немқұрайлылық.*

**Қорытынды:**

*Сыбайлас жемқорлық әрекеттерінің географиясы келесідей болып табылады:*

* + Медицина
	+ Білім беру саласы
	+ Мемлекеттік қызмет
	+ Мәдениет
	+ Құқық қорғау органдары
	+ Халыққа қызмет көрсету саласы

*№3 тапсырма*

**Сыбайлас жемқорлыққа қарсы іс-қимылдың мақсаты қоғамда сыбайлас жемқорлықты жою болып табылады.**

Сыбайлас жемқорлыққа қарсы іс-қимыл мақсатына қол жеткізу мынадай:

 1) қоғамда сыбайлас жемқорлыққа төзбестік ахуалын қалыптастыру;

 2) сыбайлас жемқорлық құқық бұзушылықтар жасауға ықпал ететін жағдайлар мен себептерді анықтау және олардың салдарларын жою;

 3) сыбайлас жемқорлыққа қарсы іс-қимыл субъектілерінің өзара іс-қимылын нығайту;

 4) сыбайлас жемқорлыққа қарсы іс-қимыл жөніндегі халықаралық ынтымақтастықты дамыту;

 5) сыбайлас жемқорлық құқық бұзушылықтарды анықтау, жолын кесу, ашу және тергеп-тексеру міндеттерін шешу арқылы іске асырылады.

*Аталмыш міндеттердің білім саласында жүзеге асырылуы жөнінде пікір алмасу.*

Колледждегі адалдық дүкені мен адалдық кітапханасының жұмысымен таныстыру.

**Қорытынды сөз:** Біздің қоғамда сыбайлас жемқорлыққа орын жоқ. Қоғамның барлық күш-жігерін біріктіріп, осы дерттің одан әрі ушықпауы үшін оны тоқтатудың барлық амалдарын қолдану арқылы ғана бұл құбылысқа тиімді түрде қарсы тұруға болады.

 Сыбайлас жемқорлықпен күресу барлық Қазақстан Республикасы азаматтарының азаматтық борышы деп білу керек.

Құрметті студенттер, әрқашанда адамдық жақсы қасиеттерді сақтап, мақсатты нәтижелерге жету үшін өз мүмкіншіліктеріңмен жетуге тырысыңдар.

|  |
| --- |
|  |
|  |